— 98 - 



Af større Vigtighed for os er Heer 's „lille Pælebygningshvede" 

 (Triticum vulgare antiquorum), der nu foreligger i Oldtidsfund ikke 

 blot fra Schweiz men tillige fra mange andre Egne af Europa. 

 Til disse Lançle hører nemlig ogsaa Danmark. 



I Aaret 1875 fandt man ved Landsbyen Nagelsti, nær Øst- 

 kysten af Lolland, en i den yngre Bronzealder nedlagt Skat, be- 

 staaende af flere Redskaber og Smykker af Bronze. Skatten fandtes 

 tæt under Jordens Overflade paa flad Mark, nedlagt ved en stor 

 Sten 1 ). Den stammer fra Bronzealderens Slutningstid, omkring 

 600 Aar før Kristi Fødsel. 



Det for os mærkelige ved denne Skat var nu, at et lille Bronze- 

 kar, der hørte hertil, viste sig at indeholde et af Ir gennemtrængt 

 tyndt Lag af Planterester, hvori det lykkedes E. Rostrup at paa- 

 vise de to Kornsorter Hvede og Hirse. Dette var det første, betyd- 

 ningsfulde Bidrag til Oplysning om Oldtidens Kornavl i Danmark 2 ). 



Af Hvede indeholdt det nævnte Fund 1 lille Korn (5 mm langt), 

 adskillige, skarpt kølede Avner og talrige Brudstykker af saadanne 

 samt Brudstykker af Akstenen (rachis), der viste, at Akset havde 

 været meget tæt. Efter alle Kendetegn syntes denne Hvede at slutte 

 sig nær til He er 's Triticum vulgare antiquorum, hvortil Rostrup 

 derfor henførte den. 



Da nu imidlertid, som ovenfor nævnt, denne Hvedeform bør 

 henregnes til Dværghveden, afgiver dette Fund Beviset for Dværg- 

 hvedens Dyrkning i Danmark et halvt Aartusinde før Kristi Fødsel. 



Ved yderligere Undersøgelser maa det fremtidig oplyses, naar 

 denne Kornsorts Dyrkning i Norden begyndte, og i hvilken Ud- 

 strækning den fandt Sted. Vejen, ad hvilken vore Kornplanters 

 Oldtidshistorie kan følges Skridt for Skridt gennem Aarhundreder 

 og Aartusinder, er allerede funden 3 ). Kornplanternes Historie i hine 



*) Fundet er et s. k. „Depotfund", nedlagt Skat eller Offer, ikke noget Grav- 

 fund, som svenske og norske Botanikere har forstaaet. Schub el er har 

 endog for egen Regning opført en hel Gravhøj paa Stedet, og tilsidst har 

 Rostrup ladet sig forlede til at anvise Fundet Plads i „Bronzealdergrave 

 paa Lolland". (E. Rostrup: Danmarks Planteverden i Fortid og Nutid. 

 „Frem". 1898, Sp. 257). 



2 ) E. Rostrup: En Notits om Plantevæxten i Danmark i „Bronzealderen". 

 Aarbøger for nordisk Oldkyndighed og Historie. Kbhvn. 1877 , p. 78—82, 

 med Afbildning. 



3 ) Jfr. G. F. L. S ar au w: De ældste Spor af Sædarternes Dyrkning i Sverige. 

 Förhandlingar vid det 15. skandinaviska naturforskaremötet i Stockholm 

 1898, p. 293-295. 



